
ΕΦΗΜΕΡΙΔΑ 


ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


7 Φεβρουαρίου 2018 


ΑΠΟΦΑΣΕΙΣ 


Αριθμ. ΥΠΠΟΑ/ΓΔΔΥΗΔ/ΔΔΑΑΔ/ 
ΤΥΕΦΤΠ/42269/3638/3476/196 


Συγκρότηση, λειτουργία και αρμοδιότητες Επι- 
τροπής γιατη Γνωστοποίηση Διαδικτυακής Προ- 
σβολής Δικαιωμάτων Πνευματικής Ιδιοκτησίας 
καιΣυγγενικών Δικαιωμάτων καικαθορισµόςτέ- 
λους εξέτασης αίτησης σύµφωνα µετο άρθρο 
66Ε ν. 2121/1993 «Κυρώσεις για προσβολές δι- 
καιωμάτων πνευματικής ιδιοκτησίας και συγγενι- 
κών δικαιωμάτων στο διαδίκτυο», ὀὁπωςπροστέ- 
θηκεµετο άρθρο 52παρ. 1ν. 4481/2017 (ΦΕΚ Α' 
100/20.7.2017) 


Η ΥΠΟΥΡΓΟΣ 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 


Έχοντας υπόψη: 

1.Τις διατάξεις: 

α. Του π.δ/τος 63/2005 (ΦΕΚ 98/Α') «Κωδικοποίηση 
της νομοθεσίας για την Κυβέρνηση και τα Κυβερνητικά 
Όργανα». 

β.Του π.δ/τος 70/2015 (ΦΕΚ 114/Α) «Ανασύσταση των 
Υπουργείων Πολιτισμού και Αθλητισμού, Υποδομών, Με- 
ταφορών.....». 

γ.Του π.δ/τος 125/2016 (ΦΕΚ 210/Α/5.11.2016) «Διο- 
ρισµός Υπουργών, Αναπληρωτών Υπουργών και Υφυ- 
πουργών». 

δ.Τουπ.δ/τος 104/2014 (ΦΕΚ 171/Α/28.08.2014) «Ορ- 
γανισμός Υπουργείου Πολιτισμού και Αθλητισμού». 

ε.Του π.δ/τος 311/1994 (ΦΕΚ 165/Α) «Καταστατικότου 
Οργανισμού Πνευματικής Ιδιοκτησίας». 

στ.Του άρθρου 66Εν. 2121/1993 «Κυρώσεις γιαπρο- 
σβολές δικαιωμάτων πνευματικής ιδιοκτησίας και συγγε- 
νικών δικαιωμάτων στο διαδίκτυο», όπως προστέθηκε µε 
το άρθρο 52παρ. 1 ν.4481/2017 (ΦΕΚ 100/Α/20.07.2017), 
ιδίως της παραγράφου 3. 

3.Το αρ. 32096/18.1.2018 έγγραφο του Οργανισμού 
Πνευματικής Ιδιοκτησίας σχετικά µετη συγκρότηση, λει- 
τουργία και αρμοδιότητες της ως άνω Επιτροπής. 

4.Το γεγονός ότι από τις διατάξεις της απόφασης αυ- 
τής δεν προκαλείται δαπάνη σε βάρος του προὔπολο- 
γισμού του Κράτους, αποφασίζουμε: 


ΤΕΥΧΟΣ ΔΕΥΤΕΡΟ 


Αρ. Φύλλου 351 


Τα ακόλουθα σχετικά µετη συγκρότηση, τη λειτουργία 
καιτις αρµοδιότητεςτης Επιτροπήςγιατη Γνωστοποίηση 
Διαδικτυακής Προσβολής Δικαιωμάτων Πνευματικής 
ιδιοκτησίας και Συγγενικών Δικαιωμάτων, όπως αυτή 
προβλέπεται στο α. 66Ε ν. 2121/1993, η οποία εφεξής 
για λόγους συντοµίας θα αναφέρεται ως Επιτροπή για 
τη Διαδικτυακή Προσβολή Πνευματικής Ιδιοκτησίας 
(ΕΔΠΠΙ) και καθορίζουμετο τέλος εξέτασης της αίτησης 
σύμφωνα µετην παρ. 3του άρθρου 66Εν. 2121/1993. 


ΚΕΦΑΛΑΙΟ Α' 
ΑΡΜΟΔΙΟΤΗΤΕΣ - ΣΥΓΚΡΟΤΗΣΗ - ΛΕΙΤΟΥΡΓΙΑ 


Άρθρο 1 
Αρμοδιότητες 
1.Ἑδρατης ΕΔΠΠΙ είναι η έδρατου Οργανισμού Πνευ- 
ματικής Ιδιοκτησίας (ΟΠΙ). 
2.Η ΕΔΠΠΙ αποφασίζει και ενεργεί για θέματα που υπά- 
γονται στην αρμοδιότητα της σύμφωνα µετο άρθρο 66Ε 
ν. 2121/1993 καιτην παρούσα. 


Άρθρο 2 
Συγκρότηση και λειτουργία 

1. Η ΕΔΠΠΙ αποτελείται από τρία (3) μέλη σύμφω- 
να µε τα προβλεπόμενα στην παρ. 2 του άρθρου 66Ε 
ν. 2121/1993. 

2.Τα µέλη της ΕΔΠΠΙ σε περίπτωση απουσίας ή κω- 
λύματος αναπληρώνονται απότους αναπληρωτέςτους, 
όπως ορίζονται µετην απόφαση ορισμούτους. 

3. Αν κάποιο από τα µέλη της ΕΔΠΠΙ εκλείψει ή απο- 
χωρήσειγια οποιονδήποτε λόγο, η Επιτροπή δεν µπορεί 
να λειτουργήσει. 

4.Ο Πρόεδρος της ΕΔΠΠΙ την εκπροσωπεί δικαστικά 
και εξώδικα. Ο Πρόεδρος έχει την ευθύνη και τη γενική 
εποπτεία της λειτουργίας της ΕΔΠΠΙ, συγκαλεί και προ- 
εδρεύει των συνεδριάσεων, σύμφωνα µε όσα ορίζονται 
παρακάτω, διευθύνει τις εργασίες και φροντίζει για την 
εφαρμογή του νόμου και της παρούσας, καθώς και για 
την εκτέλεση των αποφάσεων που λαμβάνονται. 

5. Η ΕΔΠΠΙ συνεπικουρείται στη λειτουργία της από 
το προσωπικό του ΟΠΙ, το οποίο διατίθεται ύστερα από 
απόφαση του Διευθυντή του ΟΠΙ. 


Άρθρο 3 
Σύνθεση και Συνεδριάσεις 
1. Η ΕΔΠΠΙ ασκεί τα καθήκοντά της, συνεδριάζει και 

λαμβάνει αποφάσεις νόμιμα όταν βρίσκεται σε πλήρη 
απαρτία. Για την ύπαρξη απαρτίας απαιτείται η παρουσία 
καιτων τριών (3) μελών (τακτικών ή αναπληρωματικών). 
Η απαρτία πρέπει να υπάρχει σε όλη τη διάρκεια της 
συνεδρίασης. Αν κατά την πρώτη συνεδρίαση διαπι- 
στωθεί έλλειψη απαρτίας, το όργανο καλείται εκ νέου 
σε συνεδρίαση, η οποία πραγματοποιείται το νωρίτερο 
εντός είκοσι τέσσερις (24) ωρών από την πρώτη και µε 
την ίδια ημερήσια διάταξη. 

2.0 Πρόεδρος καθορίζει την ηµέρα και την ώρα των 
συνεδριάσεων και καλεί τα µέλη να συμμετέχουν. Οισυ- 
νεδριάσεις πραγματοποιούνται στην έδρα της ΕΔΠΠΙ, 
εκτός αν αναφέρεται διαφορετικά στην πρόσκληση, 
κατά τις εργάσιμες μέρες και ώρες. Η πρόσκληση, η 
οποία περιλαμβάνειτην ημερήσια διάταξη, γνωστοποι- 
είται από τον γραμματέα στα µέλη της ΕΔΠΠΙ τουλάχι- 
στον σαράντα οκτώ (48) ώρες πριν από τη συνεδρίαση. 
Η πρόσκληση µπορεί να γίνει µε τηλεομοιοτυπία ή µε 
ηλεκτρονικό ταχυδρομείο. Σε περίπτωση κατεπείγοντος, 
η παραπάνω προθεσµία µπορεί να συντµηθεί σε είκοσι 
τέσσερις (24) ώρες µε αιτιολόγηση στην πρόσκληση των 
λόγων του κατεπείγοντος. Πρόσκληση των µελών της 
ΕΔΠΠΙ δεν απαιτείται όταν οι συνεδριάσεις γίνονται σε 
ημερομηνίες τακτές, που ορίζονται µε απόφασή της, η 
οποία και γνωστοποιείται στα µέλη της. 

3.Την ευθύνη της ημερήσιας διάταξης έχει ο Πρόε- 
δρος. Αντικείµενο της συνεδρίασης είναι µόνο τα θέµα- 
τα που περιλαμβάνονται στην ημερήσια διάταξη. Κατ' 
εξαίρεση μπορούν να συζητηθούν και θέµατα που δεν 
περιλαμβάνονται στην ημερήσια διάταξη, αν όλα τα 
μέλη συμφωνούν για τη συζήτησή τους. 

4. Οι συνεδριάσεις είναι μυστικές. Η κατά τη συζήτη- 
ση παρουσία άλλων προσώπων, πλην των μελών, δεν 
επιτρέπεται. Η ΕΔΠΠΙ, όµως, μπορεί να καλέσειπροςπα- 
ροχή πληροφοριών ή προσαγωγή στοιχείων ή ακρόαση 
προς έκθεση των απὀψεών τους, υπηρεσιακά ή άλλα 
πρόσωπα, τα οποία µετάτην ακρόαση τους αποχωρούν. 

5. Για τη συγκρότηση, τη σύνθεση, τις συνεδριάσεις, 
τη λειτουργία και τις αποφάσεις της ΕΔΠΠΙ εφαρμόζο- 
νται κατά τα λοιπά οι διατάξεις του Κώδικα Διοικητικής 
Διαδικασίας. 


Άρθρο 4 
Αίτηση άρσης της προσβολής 

1. Η ειδικά προδιατυπωµένη αίτηση της παρ. 4 του 
άρθρου 66Εν. 2121/1993 διαμορφώνεται από τον ΟΠΙ, 
ο οποίος την τροποποιεί κατόπιν αιτιολογηµένου αιτή- 
ματος της ΕΔΠΠΙ. 

2. Προὐποθέσεις για την εξέταση της αίτησης είναι 
α) η αυτοπρόσωπη ή ηλεκτρονική υποβολή τής ειδικά 
προδιατυπωµένης αίτησης τής παρ. 4 του άρθρου 66Ε 
ν. 2121/1993 μαζί με τα έγγραφα που αναφέρονται σε 
αυτήν και β) η καταβολή του προβλεπόμενου στο άρθρο 
11 τέλους. 

3. Προὐποθέσεις του παραδεκτού της αίτησης συνι- 
στούν: α) η τήρηση τυχόν αντίστοιχης διαδικασίας που 
προβλέπεται από τον πάροχο και η µη τελεσφόρηση 
της εντός εύλογου χρόνου ή διαφορετικά η υποβολή 
υπεύθυνης δήλωσης από τον αιτούντα γιατη µη ύπαρξη 

σχετικής διαδικασίας και β) η δήλωση µη ύπαρξης εκκρε- 
μοδικίας ή οριστικής απόφασης επίτης ίδιας διαφοράς. 
4. Στο πλαίσιο της υποβολής συμπληρωματικών της 
αίτησης στοιχείων δύναται να προσκοµιστεί από τον αι- 
τούντα τυχόν απόφαση δικαστικής ή διοικητικής αρχής 
άλλου κράτους µέλουςτης ΕΕ που διατάσσειτην αποµά- 
κρυνση του ιδίου περιεχοµένου ή τη διακοπή πρόσβα- 
σης σε αυτό στη συγκεκριμένη ιστοσελίδα, καθώς και 
οποιοδήποτε άλλο στοιχείο αιτηθεί η ΕΔΠΠΙ. 


Άρθρο 5 
Αποφάσεις 

1.Οι αποφάσεις της ΕΔΠΠΙ λαμβάνονται µε απόλυτη 
πλειοψηφία. 

2.Η ψηφοφορία είναι φανερή. Η διάσκεψη γιατην έκ- 
δοση απόφασης είναι μυστική και το αποτέλεσμά της 
είναι απόρρητο µέχριτην καταγραφή τής απόφασης στα 
πρακτικά από τον γραμματέα. 

3.Για τις συνεδριάσεις της ΕΔΠΠΙ συντάσσονται πρα- 
κτικά, στα οποία μνημονεύονται, ιδίως, τα ονοµατεπώνυ- 
μα καιη ιδιότητα των παριστάµενων μελών, ο τόπος και ο 
χρόνοςτης συνεδρίασης, τα θέματα που συζητήθηκαν µε 
συνοπτική αλλά περιεκτική αναφορά στο περιεχόμενό 
τους, η µορφή και τα αποτελέσµατα της ψηφοφορίας 
και οι αποφάσεις που λήφθηκαν. 

4. Στα πρακτικά καταχωρίζεται ονομαστικά η γνώμη 
του μέλους που μειοψήφησε. 

5. Οι αποφάσεις απομάκρυνσης περιεχοµένου ή δια- 
κοπής πρόσβασης σε αυτό μπορούν να δημοσιεύονται 
στην ιστοσελίδα του ΟΠΙ, εφόσον το κρίνει η ΕΔΠΠΙ. 


Άρθρο 6 
Πρακτικά 
Ογραµμματέας ή ο αναπληρωτήςτου τηρείτα πρακτικά 


των συνεδριάσεων, τα οποία υπογράφονται απότα µέλη 
της ΕΔΠΠΙ. 


Άρθρο 7 
Κοινοποιήσεις 

1.Οι γνωστοποιήσεις και οι ενημερώσεις που προ- 
βλέπονται στο άρθρο 66Εν. 2121/1993 κοινοποιούνται 
στα εμπλεκόμενα µέρη µε κάθε πρόσφορο τρόπο, συ- 
μπεριλαμβανομένου του μηνύματος ηλεκτρονικού τα- 
χυδρομείου. 

2. Η κοινοποίηση των αποφάσεων της ΕΔΠΠΙ µε τις 
οποίες καλούνται οι αποδέκτες της γνωστοποίησης να 
απομακρύνουν περιεχόµενο που προσβάλλει δικαίω- 
μα πνευματικής ιδιοκτησίας ή συγγενικό δικαίωµα ή να 
διακόψουν την πρόσβαση σε αυτό πραγματοποιείται: 

α) µε μήνυμα ηλεκτρονικού ταχυδρομείου σύμφωνα 
μετις οικείες διατάξεις του ν. 3979/2011 ή 

β) µε αποστολή συστηµένης επιστολής στην ταχυδρο- 
μική διεύθυνση κατοικίας ή επαγγελματικής εγκατάστα- 
σήςτους ή 

γ) µε επίδοση κατά τις διατάξεις του Κώδικα Διοικητι- 
κής Δικονομίας. 

3. Απόφαση που αποστέλλεται µε συστηµένη επιστολή 
θεωρείται ότι έχει νομίμως κοινοποιηθεί µετά την πα- 
ρέλευση δέκα (10) ημερών από την ηµέρα αποστολής, 

εάν η ταχυδρομική διεύθυνση του παραλήπτη βρίσκεται 
στην Ελλάδα. Σε περίπτωση που η ταχυδρομική διεύθυν- 
ση είναι εκτός Ελλάδας, η πράξη θεωρείται ότι έχει κοινο- 
ποιηθείνοµίµως μετάτην παρέλευση είκοσι (20) ημερών 
από την ηµέρα αποστολής της συστηµένης επιστολής. 

4. Στις περιπτώσεις της ηλεκτρονικής κοινοποίησης, 
σύμφωνα µε τα οριζόμενα στην περ. α' της παρ. 2, η 
πράξη θεωρείται ότι έχει νομίμως κοινοποιηθεί μετά 
την παρέλευση πέντε (5) ημερών από την ηλεκτρονική 
ειδοποίηση στη διεύθυνση ηλεκτρονικού ταχυδρομείου 
του παραβάτη, εφόσον δεν προκύπτει προγενέστερος 
χρόνος παραλαβής της. 


Άρθρο 8 
Απόφαση ΕΔΠΠΙ 
Στην περίπτωση που η ΕΔΠΠΙ διαπιστώσει ότι προ- 

σβάλλεται δικαίωµα πνευματικής ιδιοκτησίας ή συγγε- 
νικό δικαίωµα σύμφωνα µετα οριζόµενα στο άρθρο 66Ε 
ν. 2121/1993 καιτην παρούσα τάσσει προθεσµία σα- 
ράντα οκτώ (48) ωρών για την απομάκρυνση του πε- 
ριεχοµένου ή για τη διακοπή πρόσβασης σε αυτό. Με 
την απόφαση αυτή απειλείται επιβολή προστίμου ύψους 
πεντακοσίων (500) έως χιλίων (1.000) ευρώ για κάθε ημέ- 
ρα µη συμμόρφωσης από την κοινοποίησή της στους 
παραβάτες. Το πρόστιμο επιβάλλεται µε νέα απόφαση 
της ΕΔΠΠΙ σύμφωνα μετα οριζόμενα στην κοινή υπουρ- 
γική απόφαση της παρ.7 του άρθρου 66Εν. 2121/1993. 
Μεταξύ των κριτηρίων που λαμβάνονται υπόψη από 
την ΕΔΠΠΙΥιΙατον καθορισµότου ύψουςτου προστίμου 
είναι η βαρύτητα της προσβολής, ιδίως λόγω ύπαρξης 
μεγάλου αριθμού έργων ή αντικειμένων προστασίας, η 
διάρκεια και η επανάληψή της. 


Άρθρο 9 
Απομάκρυνση περιεχοµένου 
Η απομάκρυνση του περιεχοµένου που προστατεύ- 

εται µε δικαίωµα πνευματικής ιδιοκτησίας ή συγγενικό 
δικαίωµα από τους αποδέκτες τής γνωστοποίησης της 
περ. β' της παρ. 5 του άρθρου 66Εν. 2121/1993 πρέπει 
να είναι μόνιμη, εκτός αν στο μεταξύ ληφθεί άδεια από 
τους δικαιούχους. 


Άρθρο 10 
Διακοπή πρόσβασης 
1.Σεπεριπτώσεις προσβολών μεγάλης κλίμακας ή σε 
περιπτώσεις που το περιεχόµενο, φιλοξενείται σε δια- 
κομιστή εκτός της ελληνικής επικράτειας η ΕΔΠΠΙ καλεί 
τους αποδέκτες της γνωστοποίησης να διακόψουν την 
πρόσβαση σε αυτό µε τον πιο πρόσφορο και αποτελε- 
σµατικό τεχνικά τρόπο. Η διακοπή πρόσβασης αφορά 
στο περιεχόµενο που περιγράφεται στην αίτηση, είτε 
αυτό γίνεται προσβάσιμο µέσω ιστοσελίδων ή µε άλλους 
τρόπους, όπως µε ρευµάτωση δεδοµένων συνεχούς 
ροής (4413 ς«ἴΓθαιηίηο). 
2.Ένδειξη προσβολών μεγάλης κλίµακας είναι, ιδίως, η 
προσβολή μεγάλου αριθμού έργων ή αντικειμένων προ- 
στασίας που προστατεύονται µε δικαίωµα πνευματικής 
ιδιοκτησίας ή συγγενικό δικαίωµα αντίστοιχα. 

3.ΗΕΔΠΠΙ καθορίζειτη διάρκεια διακοπής πρόσβασης 
στο περιεχόµενο, η οποία για την περίπτωση των διευ- 
θύνσεων διαδικτυακού πρωτοκόλλου µπορεί να είναι 
μέχρι έξι (6) μήνες, ενώ γιατην περίπτωση των ονομάτων 
τομέων (άοπιαϊη π8π165), συμπεριλαμβανομένων των 
ονομάτων υποτοµέων (5 ραοπιαίης), δεν µπορεί να είναι 
μικρότερη των τριών (3) ετών. 

4.Η ΕΔΠΠΙ επιπρόσθετα µπορεί να ζητά από τους πα- 
ρόχους να κατευθύνουν τους συνδρομητές τους που 
προσπαθούν να αποκτήσουν πρόσβαση σε ιστοσελίδα, 
στην οποία η πρόσβαση έχει διακοπεί, σε οθόνη µε µή- 
νυμαπουνατουςπληροφορείγιατουςλόγους διακοπής 
της πρόσβασης καινά τους ενημερώνει για ιστοσελίδες 
µε νόμιμο περιεχόµενο. 


ΚΕΦΑΛΑΙΟ Β' 
ΤΕΛΟΣ ΕΞΕΤΑΣΗΣ ΑΙΤΗΣΗΣ 


Άρθρο 11 
Τέλος εξέτασης αίτησης 
1.Το ύψος του τέλους εξέτασης της αίτησης που θα 
πρέπει να καταβληθεί µαζί µε την υποβολή της αίτησης 
τής παρ. 4του άρθρου 66Εν. 2121/1993 ανέρχεται στα 
300 ευρώ, εφόσον η αίτηση περιλαμβάνει ένα όνοµα 
τομέα. Στην περίπτωση που η αίτηση περιλαμβάνει από 
δύο (2) έως πέντε (5) ονόματα τομέων, το ύψος ανέρχεται 
στα 500 ευρώ, από έξι (6) έως δέκα (10) ονόματα τοµέ- 
ων στα 700 ευρώ και από έντεκα (11) έως πενήντα (50) 
ονόματα τομέων στα 1.000 ευρώ. Στην περίπτωση που 
η αίτηση αφορά σε διακοπή πρόσβασης σε διευθύνσεις 
διαδικτυακού πρωτοκόλλου, οι οποίες χρησιμοποιούνται 
για τη μετάδοση περιεχοµένου µε ρευµάτωση δεδοµέ- 
νων συνεχούς ροής, το ύψος του τέλους εξέτασης της 
αίτησης ανέρχεται στα 1.000 ευρώ. Κάθε τέτοια αίτηση 
δεν µπορείνα αφορά σεπερισσότερες από πενήντα (50) 
διευθύνσεις διαδικτυακού πρωτοκόλλου. 
2.Τοτέλος εξέτασης της αίτησης, επιπλέον του οφειλό- 
µενου ΦΠΑ, κατατίθεται στην Εθνική Τράπεζα (κωδικός 
5ΝΝΙΕΤ(ΒΙς) ΕΤΗΝ(ΒΑΑ), σε πίστωση του λογαριασμού 
του ΟΠΙ µε ΙΒΑΝ ΩΒΘΊΟΊ1 1Ο151ΟΟΟΟΟΊ 5129605323. 
Αντίγραφο της απόδειξης της κατάθεσης, µε τα πλήρη 
στοιχεία του αιτούντος υποβάλλεται στο Λογιστήριοτου 
ΟΠΙ.Το τέλος αποτελείτυπική προὐπόθεση έναρξηςτης 
διαδικασίας και ως εκ τούτου, το καταβληθέν τέλος δεν 
επιστρέφεται σε καμία περίπτωση, συμπεριλαμβανο- 
μένης της περίπτωσης θέσης της υπόθεσης στο αρχείο. 
Άρθρο 12 
Ἐναρξη ισχύος 
Η ισχύςτης παρούσας αρχίζει από τη δημοσίευσή της 
στην Εφηµερίδα της Κυβερνήσεως. 
Η απόφαση αυτή να δηµοσιευθείστην Εφηµερίδατης 
Κυβερνήσεως. 
Αθήνα, 30 Ιανουαρίου 2018 


Η Υπουργός 
ΛΥΔΙΑ ΚΟΝΙΟΡΔΟΥ 


4874 ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ Τεύχος Β΄ 351/07.02.2018 


ΕΕ Τ 
ΕΕΒΕ 
ΕΘΝΙΚΟ ΤΥΠΟΓΡΑΦΕΙΟ 


Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ- 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου. (ν. 3469/2006, Α΄ 131). 


ΥΠΗΡΕΣΙΕΣ ΠΟΥ ΠΛΡΕΧΕΙ Τ0 ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 


Η ηλεκτρονική µορφή των ΦΕΚ διατίθεται δωρεάν από την ιστοσελίδα νννινι.οἴ.ατ. Για 
τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής µε ηλεκτρονικό ταχυδρομείο, µετά από αίτηση που υποβάλ- 
λεται ηλεκτρονικά µετη συμπλήρωση ειδικής φόρμας. 

Η έντυπη µορφή των ΦΕΚ διατίθεται για μεμονωμένα φύλλα µε το ανάλογο κόστος από 
το τµήµα Πωλήσεων απευθείας ή µε ταχυδρομική αποστολή µέσω αίτησης παραγγελίας στα 
ΚΕΠ, ενώ για ετήσια συνδρομή από το τµήµα Συνδρομητών.Το κόστος για ασπρόμαυρο ΦΕΚ 
από 1 έως 16 σελίδες είναι 16, προσαυξανόµενο κατά 0,20Ε για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50Ε από 1 έως 16 σελίδες, προσαυξανόμενο 
κατά 0,30Ε για κάθε επιπλέον οκτασέλιδο ή μέρος αυτού. 


Τρόπος αποστολής κειμένων προς δημοσίευση 

-Τα κείµενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τοµέα, αποστέλλονται στην διεύθυνση ννεβµιαςίαγ.θίῶεί.αἵ µε χρήση 
προηγμένης ψηφιακής υπογραφής και χρονοσήµανσης. 

-Οιπεριλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι- 
εύθυνση ἀά«ῶεϊ.ατ µε τη χρήση απλού ηλεκτρονικού ταχυδρομείου. 

- Κατ’ εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα- 
φή, μπορούν να αποστέλλουν ταχυδρομικά ή να καταθέτουν µε εκπρόσωπότους κείµε- 
ναπρος δημοσίευση αποτυπωµένα σε χαρτί, στο Τµήµα Παραλαβής Δημοσιευτέας Ύλης. 


Πληροφορίες σχετικά µε την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα µας και στη διαδρομή Εξυπηρέτηση κοινού - τµήµα πωλήσεων ή συν- 
δρομητών. Επίσης στην ιστοσελίδα µπορείτε να αναζητήσετε πληροφορίες σχετικά µετην 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα- 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείµενα που πληρούν τις προ- 
ὑποθέσεις δημοσίευσης. 


2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 
Το Εθνικό Τυπογραφείο µετά από αίτηµα φορέα του Δημοσίου αναλαμβάνει να σχεδιάσει 
καινα εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34,τ.κ. 10432, Αθήνα Ιστοσελίδα: νινινι.αἴ.αΓ 


ΤΗΛΕΦΩΝΙΚΟ ΚΕΝΤΡΟ: 210 5279000 - {3χ: 210 5279054 Πληροφορίες σχετικά µετην λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: πε]ράεοκ.εἰθεῖ.ατ 
Πωλήσεων: (!σόγειο, τηλ. 210 5279178 - 180) Αποστολή ψηφιακά υπογεγραμμένων 
Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 


Πληροφοριών: (Ισόγειο, Γρ. 3 και τηλεφ. κέντρο 210 5279000)  ννθῦπιαςίαι.α{ῶθί.0Γ 
Παραλαβής Δημ. Ύλης: (ἱσόγειο, τηλ. 210 5279167, 210 5279135) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: αταπιπιαϊοία(ῶοΐί.α' 

